
Shirk Kya Hai? 





Je y em JA — 


Shirk Se Bachne Ke Liye Ye Jaanna Zaroori Hai 
Ki Shirk Kiya Hai? 


Baaz Logon Ki Taskeen To Shirk Ki Taarif Aur 
Haqeeqat Samjhe Baghair Sirf "Shirk, Shirk' Ki Rat Se 
Ной Hai - Is Se Koi Sarokaar Nahi Ki Shirk Kiya Hai? 
Aur Quran Wa Hadis Ki Roshni Mein Mushrik Kaun 
Hai? Ayimma Ki Taqaleed Shirk, Ambiya Wa Auliya Se 
Tawassul Shirk | Maqboolan-e-Baaragah-e-Rab КІ 
Taazeem Shirk- Un Ke Gird-o-Pesh Ka Adab Shirk- Un 
Ke Liye Ghaib ka Ilm Aur Ikhtiyaar Wa Tasarruf Ki 
Qaudrat Maanna Shirk, Aur Chu ki Ahde Sahaba Se Aaj 
Tak Saari Ummat Ahal-e-ijtihaad Ki Taqaleed 


Maqboolaan-e-Baaragah-e-Rab Ki Tazeem Un Se 
Tawassul, Un Ke Liye Ilm e Ghaib Ikhtiyaar Wa 
Tasarruf Etiraaf Ki Haamil Rahi Is Liye Saari Ummat 
Musharik - In Ke Nazadeek Muvahhid Shayad Sirf Iblis 
Hoga Jo Khuda Ke Siwa Kisi Nabi Wa Wali Aur Farshta 
Wa Rasool Ki Azamat Ka Qail Nahi - In Mein Ek Tabqa 
Wo Hai Jo Apne Asatiza Aur Mashaikh Ke Liye To Ilm- 
e-Ghaib, Qudrat Wa Ikhtiyaar Tazeem Tawassul Sab 
Kuchh Jaiz Aur aur Waaqe Maanta Hai - Magar Yahin 
Cheezaen Ambiya Wa Auliya Ke Liye Shirk Gardanta 
Hai. Dekhiye Allama Arshadul Qadri Ki Tasneef 

Shirk Kya Hai? 





"Zalzala" Aur "Zer-o-Zabar"- Iman Lana Hai To Pura 
Iman Chahiye - Aadha Iman Aadha Kufur Ajab Chiz Hai 


- edel uo akh P 
Hazrat Aasi Alaihir Rahma Farmate Hain: 


Nisbat-e-Shirk Ba-Juz Tohmat-e-Be-Jaa Kiya Hai. 
Dil Hai Jab Us Ki Taraf, Rukh Hai Wasaail Ki Taraf. 


Aur Farmate Hain: 


Milne Walon Se Raah Paida Kar. 
Us Ke Milne Ki Aur Surat Kiya. 


Shirk Kiya Hai Aur Aadmi Mushrik Kab 
Hoga? 


Khuda Ki Zaat Aur Us Ki Sifaat-e-Zaatiyya Mein 
Kisi ko Shareek Thahrana Shirk Hai - 


(1) Allah Ki Zaat Waajib -ul- Wujood Hai - Khud 
se Hai, Koi Use Wajood Dene Wala Nahi - Us Ka 
Wajood Zaroori Hai Us Ka Adam Muhaal Hai - Wahi 
Khaaliq Hai Koi Doosra Aesa Nahi Jo Kisi Shay Ko 
Adam Se Wajood Mein La Sake Aur Bagaair Kisi 
Maadde Ke Bana Sake- 





Shirk Kya Hai? 





Kisi Ghair Ko Waajib-ul-Wujood Ya Ilaha Maanna 
Shirk Hai - Duniya Mein Koi is Ka Qaa'l Bhi Nahi- 
(Magar B-Qaaule Baaz Dahriya Wa Malaahida Wa 
Majoos) Isi Tarha Ghair Allah Ko Khaaliq Manna Bhi 
Shirk Hai - 

(2) Wo Waahid Wa Yakata Hai- Azli Wa Abdi Hai 
- Wahi Mabood Hai Kisi Aur Ko Mabood Banane Wala 
Agar Che Wo Use Makhalooq Hi Jane Mushrik Hai - 

Ab Yahan Ye Janna Zaruri Hai Ki Ibadat Kiya Hai? 
Aur Mabood Banana Kiya Hai? Ye Behas In Sha Allah 
Ta'ala Aage Bayan Hogi, Magar Ye Mutayyan Hai Ki 
Koi Muslmaan Khuda Ke Siwa Na Kisi Ki Ibadat Karta 
Hai, Na Khuda Ke Siwa Kisi Ko Mabood Janta Hai- 


(3)Allah Ki Sifaat e Zaatiyya Ye Hain: 


(1) Hayat (2) Ilm (3) Sama(4) Basar (5) Qudrat (6) 
Irada Wa Mashiyyat (7) kalam - Ye Sifaat Allah Ta'ala 
Ke Liye Zaati Hain Yaani Us Ke Liye Kisi Ki Ata Ke 
Baghir Khud Saabit Wa Lazim Hain - 


In Sifaat Mein Se Kisi Sifat Ko Koi Shakhs Agar 
Ghair Allah Ке Liye Zaati Toor Par Yaani Ataa-e-Ilaahi 
Ke Baghir Mane To Mushrik Hai - Aur Agar Ataa-e- 
Ilaahi Se Makhlooq Mein Ye Sifaat Koi Manta Hai To 
Wo Mushrik Nahi - Han Agar Koi Shakhs In Sifaat Mein 
Se Koi Sifat Allah Ke Liye Zaati Na Mane Aur Ghair Ki 
Ata Se Kahe To Wo Kafir Hai - Agar Che Mushrik Na 

Shirk Kya Hai? 





Ho- Allah Ki Har Sifat Aur Us Ka Har Kamal Zaati Hai 
Kisi Ki Ata Ka Ya Kisi Illat Wa Sabab Ka Mohtaaj Nahi- 


Ab Ye Do Bahasen Huyi - Awwal Ye Ki 
Mazkoorah Sifaat Allah Ke Liye Zaati Toor Par Saabit 
Hain - Doom Ye Ki Sifaat-e-Bala Allah Ki Ata Se 
Makhlooq Mein Ho Sakti Hain- Balki Hoti Hain - Donon 
Ki Daleel Quran Ki Aayaat Se Sunein - 














(1)Hayat: 
ЈЕ 
Wahi Hai Hayat Wala, Us Ke Siwa Koi 
Mabood Nahi - 
(652 ute ^n) 
(2) Ши: 











Aus ERAT A 
Aur Allah Hi Hai Sunne КШ Ilm Wala - 
941349) 
(3-4)Ѕата, Basar: 


20165 АА Фау @ 


Beshak Allah. Hi Hai Sunne Wa Dekhne 
Wala - 


Q0 zu ur) 

Shirk Kya Hai? 





(5) Qudrat: 








53915291 % АИЛЕ 








Јо Chahita Hai Paida Farmata Hai Aur Wahi 
Hai Ilm Wala, Qudrat Wala- 


(5 4221) 








> „] YA 41 2% Zi, 
saii hz 352 








Beshak Tumhara Rab Hi Hai Quwwat Wala, 
Izzat Wala - 


(66.2.1: ж) 














Saari Quwat Allah Ke Liye Hai - 
(1 65 el n 2) 








з роб 2 бср дор 
бй IRTE ETS 








Beshak Allah Hi Hai Bohut Rizk Dene Wala 
Quwwat Wala Mazboot Taqat Wala - 


(58 e) 


(6) Irada Wa Mashiyyat: 





Shirk Kya Hai? 








£2 Z2 iLa 212097 > 2 
_ de on 4: 


АСТАСА! 








2 
4 X ° ^S 217 
Mn 


Tarjuma: Yun Arz Kar Aye Allah! Malik Ke 
Malik Tu Jise Chahe Saltanat De Aur Jis Se 
Chahe Saltanat Cheen Le Aur Jise Chahe 
Izzat De Aur Jise Chahe Zillat De Saari 
Bhalai Tere Hi Hath Hai, Beshak Tu Sab 
Kuch Kar Sakta Hai- 


Q6 1 JO) 
za 254 СІЙ ANA Pi 
JAWI E ANA СА у; 


Aur Allah Chahita To Wo Na Ladte Allah Jo 
Chahe Kare - 

















(25 3 es 2) 
(7) Kalam: 











АИ 


Aur Allah Ne Musa Se Haqeeqatan Kalam 
Farmaya - 





(165.414) 





Shirk Kya Hai? 








#7 5 M < 5 PEE å x 
РЕЗЕ Бе! os 


2\2 








ai 
Tarjuma: Aur Aye Mehboob! Agar Koi 


Mushrik Tum Se Pnaah Mange To Use 
Panaah Do Ki Wo Allah Ka Kalam Sune - 


(6:1: 35») 








561915 
Wo Chahite Hain Ki Allah Ka Kalam Badal Den - 
(1570) 


Guzishta Aayaat Mein Aap Dekhenge Ki Aksar 
Hasr Ke Sath Irshaad Hai Ki Allah Hi Hai "Hayat Wala, 
Ilm Wala, Sunne Wala, Dekhne Wala, Qudrat Wala" In 
Aayaat Ko Le Kar Agar Koi Shakhs Zaati Aur Atai Ka 
Faraq Kiye Baghair Ye Kahne Lage Ki Allah Ta'ala Ne 
Hayat, Ilm, Sama, Basar, Qudrat Sab Ko Apni Zaat Se 
Khaas Kiya Hai Lihaza Us Ke Siwa Koi Bhi, Us Ki Ata 
Se Bhi Na Janne Wala, Na Sunne Wala, Na Dekhne 
Wala, Na Qudrat Wala, Jo Shakhs Kisi Ke Liye Khuda 
Ki Ye Khaas Sifaat Saabit Maane Khuah Us Ke Dene Hi 
Se Mane Wo Mushrik Hai- Is Liye Ki Quran Ne Saaf 
Bata Diya Hai Ki Ye Sifaat Bas Allah Ke Liye Saabit 
Hai Aur Kisi Ke Liye Nahi, Zaati Aur Atai Ka Farq Nahi 
Kiya To Us ke Khilaaf Manne Wala Mushrik Hai- 

Shirk Kya Hai? 





Yaani Kainaat Mein Allah Ke Siwa Sab Be-Ilm, 
Andhe, Behre, Be-Taqat Hain Jese Patthar Dekhne, 
sunne, Janne, Chalne Phirne Se Aajiz Hota Hai Wese Hi 
Saare Insaan Bhi Hain, Aur Jin Aur Farishte Bhi - 

Awvwalan: 

Ye Majnoon Istidlaal Jo Sirf Ek Qism Ki Aayaton 
Ko Samne Rakh Kar Kiya Gaya Aur Sare Jahan Ko 
Mushrik Thaihrane Ki Koshish Ki Gai, 

Duniya Mein Koi Aagil Ise Tasleem Na Karega - 
Is Ke Liye Ek Shakhs Ya ЕК Tabqe Ko Majnoon Маап 
Lena Us Se Ziyada Aasan Hoga Ki Sare Jahan Ko 
Mushrik Mane Aur Aqal Aur Mushahide Ke Bilkul Bar- 
Aks Faisla Kare - 


Saaniyan: 

Quran Bhi Inka Sath Na Dega Is Liye Ki Quran 
Mein Bhi Bandon Ke Andar Ba-Ataa-e-Ilahi In Sifaat Ka 
Isbaat Mujood Hai - Mulahiza Ho: 

(1) Hayat: 


Wo Zinda Ko Murda Se Nikalta Hai Aur 

Murda Ko Zinda Se Nikalne Wala Hai - 
(95. ien) 

Jese Wo Jandaar Sabze Ko Be-Jaan Dane Aur 

Gudhli Se-Jandaar Insan Wa Haiwaan Ko Be-Jaan Nutfe 


Se - Jandaar Parind Ko Be-Jaan Ande Se Nikalta Hai Aur 
Jese Wo Jandaar Darakhat Se Be-Jaan Gudhli Aur Dane 

Shirk Kya Hai? 





Ko - Jandaar Insan Wa Haiwaan Se Nutfe Ko- Aur 
Jandaar Parinde Se Ande Ko Nikalta Hai - 
(Tafseer) 


Yaha Ghair Allah Ko Hayat Wala Farmaya Hai: 





¿Gss 223; 
(Hazrate Eisa Alaihis-Salam Bayan Karte 
Hain) Aur Us Ne Mujhe Namaz Wa Zakat 
Ki Taqeed Farmai Jab Tak Mein Zinda 
Rahun - 


Gift br) 











(2) Ilm: 








Ham Aap Ko Ek Ilm Wale Ladke Ki 
Basharat Dete Hain - (Is Mein Ghair Allah 
Ke Liye Ilm Ka Isbaat Hai) 
(53. for) 
(3-4) Sama Wa Bashar: 











"APA 3 4» M A А ,& 2 ” zi 2514 I 
Lo . 
А AES SC VRAT IA 
2 


а об 
Beshak Hamne Aadmi Ко Райа Kiya Mili 
Hoii Mani Se Ki Wo Use Janchen To Use 
Sunta Dekhta Kar Diya - 

Shirk Kya Hai? 





(2.2.7: рэш) 
yA 


(5) Oudrat: 


516,15; xo xi 52 0] 
Beshak Behtar Mulaazim Wo Hai Jo 
Quwwat Wala, Amanat Wala Ho- 
Q6. T: 22 £v) 
Hazrate Shuaib Alaihis-Salam KI Beti Ne Un Ke 


Samne Hazrat Musa Alaihis-Salam Ko Quwwat Wa 
Amanat Wala Bataya - 

















«2 


СЗТ 505551161585 wan ANG 
(55542 

Wo Un Se Zyada Quwwat Wale The Aur Un Ho 

Ne Zameen Joti Aur Aabad Ki, Unki Aabadi Se Zyada- 











(өы элә”) 








To Tum Taqat Se Meri Madad Karo- 
(05 Tif) 
Ye Hazrate Zulqarnain Ne Ri'aaya Se Farmaya Is 


Mein Ri'aaya Ke Liye Quwwat Ka Isbaat Bhi Hai Aur 
Un Se Isti'aanat Bhi - 

(6) Iraada Wa Mashiyat: 


Аз PS yr n Жэ б э m s 
SENI NG ое 25 WI Ад д ре 55 

Tum Mein Koi Duniya Chahita Tha Aur 
Tum Mein Koi Aakhirat Chahita Tha - 


(1521 2 Ji) 























OBS ea E rS; 
Us Ke Liye Banate Jo Wo Chahita Unche Unche 
Mahel Aur Tasweeren- 





( 1 3.22714) 


Yaani Jin Hazrate Sulemaan Alaihis-Salam Ке 
Liye Un Ke Hasbe Irada Chizen Banate - 


WA адд 
Jo Chaho Karo - Beshak Wo Tumhare Kaam Dekh 
Raha Hai- 














(40 s ur P) 
(7) Kalam: 
бз ойде 565 


Logon Se Tum Baten Karte Gahvaare Mein Aur 
Pakki Umr Ke Ho Kar - 


10940 

Shirk Kya Hai? 





Ye Rab Ta'ala Ka Hazrate Eisa Alaihis-Salam Se 
Khitaab Hai Aayaat To Aur Bhi Pesh Ki Ja Sakti Hai Aur 
Quran Ko Ba-Ghoor Padhne Wala Khud Bhi Kaseer 
Aayaat Talash Kar Sakta Hai Jinme Bandon Ke Liye In 
Sifaat Ka Isbaat Mujood Hai - Yaqeenan Qur'an Mein 
Koi Tazaad Nahi Balki Jo Loog Sirf Ek Qism Ki Aayaat 
Padh Padh Kar Logon Ko Gumrah Karna Chahite Hain 
Wo Khuda Ke Bandon Ka Iman Aur Un Ki Aqal Donon 
Chinna Chahite Hain - Ahle Sunnat Donon Qism Ki 
Aayaat Par Pukhta Imaan Rakhte Hain - Qur'an-e-Karim 
Se Jahan Ye Maloom Hota Hai Ki Jaanna, Dekhna, 
sunna, Taqat Wa Quwwat Waghera Khuda Ke Siwa Kisi 
Ke Liye Nahi Wahan Muraad Hai Ki Zaati Toor Par 
Baghir Kisi Ki Ata Ke Ye Sifaat Sirf Allah Ke Liye 
saabit Hain - Aur Јаһат Rabb-e-Karim Apne Bandon 
Ke Liye Ilm, Sama, Basar, Aur Taaqat Wa Quwwat 
Waghera Saabit Farmata Hai Wahan Ye Muraad Hai Ki 
Allah Ki Ata Se Bandon Ko Ye Sifaat Hasil Hain- 

Agar Ye Farq Na Ho To Qur'an-e-Muqaddas Mein 
Khula Huwa Tazaad Lazim Aayega - Jis Ka Qatil Koi 
sunni Nahi Ho Sakta- Koi Ghair Sunni Agar Saare 
Jahaan Ko Mushrik Thaihrane Ke Shooq Mein Qur'an 
Mein Tazaad Ka Qail Ho To Koi Tajjub Ki Baat Nahi - 
Duniya Mein Aqal Aur Imaan Se Kore Bohut Guzar 
Chuke Hain Aur Har Door Mein Hote Rehte Hain - 


Ab Ek Behes Ye Reh Gai Ki Ibadat Kiya Hai? Aur 
Mabood Banane Ka Kiya Matlab Hai? 

Shirk Kya Hai? 





Qazi Naseeruddin Baizavi Ne Apni Tafseer 


SUE Ci) nm 
Mein Is Ki Tareef Ye Likhi Hai: 











ONONE ESENTE ENCE] 
Ibadat Farotani Wa Taabe'Daari Ki Aakhiri Had 
Ka Naam Hai- Allama Nisfi Ne Bhi 


Mein Yahi Likha Hai - 

Ab Sawaal Ye Hai Ki Farotani Wa Taabe-Daari Ki 
Aakhri Had Kiya Hai? Agar Koi Ye Kahe Ki Aakhri Had 
sajda Hai - Agar Kisi Ne Kisi Ke Aage Sajda Kar Liya 
To Us Ne Us Ke Ibadad Ke Aur Use Mabood Banaya To 
Is Par Ye Atraaz Hai Ki Namaz Az Takbeere Tahreema 
Ta Salam Mukammal Ibadat Hai- Agar Ibadat Sirf Sajde 
Ka Naam Hai To Qiyaam, Qu'ood, Ruku, Qir'at Aur Zikr 
Ibadat Se Khaarij Ho Gaye - Dusra Atraaz: Ye Hai Roza 
Aur Zakaat, Haj Bhi Ibadat Hain- Roze Aur Zakaat Mein 
sajde Ka Kahin Pata Nahi Subah-e-Saadiq Se Ghuroob- 
e-Aaftaab Tak Khane, Peene Aur Qurbat Se Qasdan 
Baaz Rahne Ka Naam Roza Hai, Sajde Se Is Ka Taluq 
Nahi Esi Tarha Zakat Niyyat Ke Sath Mustahiq Ko 
Khaas Miqdaar-e-Maal Ka Malik Banana Hai, Is Mein 
sajda Nahi - Haj Bhi Ahraam, Wuqoof-e-Arafah Aur 
Tawaaf-e-Ziyaarat Ka Naam Hai- Farz Yahi Hain Baki 
Wajibaat Aur Sunan Wa Aadaab Hain - Is Liye Farotni 

Wa Taabe'Daari Ke Intifaai Had Sirf Sajde Ko Manna 
Dursat Nahi - 

Teesra Atraaz: Ye Hai Ki Agar Mutlaqan Kisi Ka 
Sajda Karna Us Ki Ibadat Ho To Farishton Ne Ba- 
Hukm-e-Ilaahi Hazrate Aadam Alaihis-Salam Ka Sajda 
Kiya Magar Wo Na Hazrate Aadam Ke Ibadat Guzaar 
Huwe, Na Un Ko Mabood Jana- Agar Aesa Ho To 
Yageenan Wo Mushrik Ho Jate Aur Sirf Iblees Jis Ne 
Sajde Se Inkaar Kiya Wahi Shirk Se Mahfooz Hota 
Halan ki Is Sajde Par Rab Ta'ala Ne Malaika Ke Madh 
Ki Hai Aur Iblees Ko Raande Dargaah Kar Diya - Esi 
Tarha Hazrate Yusuf Alaihis-Salam Ko Un Ke Bhaiyon 
Ne Un Ki Walida Aur Un Ke Walid Hazrat Yaaqoob 
Alaihis-Salam Ne Sajda Kiya Magar Un Mein Se Koi Na 
Hazrat Yusuf Alaihis-Salam Ka Parastaar Thahra, Na Un 
Ko Mabood Jana, Na Mushrik Huwa - Sirf Un Ki 
Tauqeer Tazeem Karne Wala Qarar Paya- Maloom 
Huwa Ki Mutlaqan Sajda Kar Lena Bhi Ibadad Nahi To 
Ibadat Kiya Hai? Aur Farotni Wa Taabe'Daari Ki Aakhri 
Had Kiya Hai? Haq Ye Hai Ki Ibadat Ke Liye Ek Etiqad 
Ye Ki Jis Ke Liye Amal Ke Baja Aawari Kar Raha Hai 
Use Ilaah Ya Faa'il Bizzaat Wa Mustaqil Bizzaat Mane - 
Aur Niyyat Ye Ki Ye Amal Mein Khaas Is Ilaah Wa 
Еаа' Ke Liye Kar Raha Hun - Agar Коп Hath Baandh 
Kar Khada Ho Gaya, Ruku, Sajda, Waghera Sab Kar 
Liya Magar Rab Ki Itaa'at Maqsood Na Thi To Na 
Namaz Hui Na Ibadat Sirf Ek Jismaani Warzish Hui Ya 
Laghw Harkat Esi Tarha Agar Koi Shakhs Kisi Ke 

Shirk Kya Hai? 





Saamne Baitha Ya Tazeem Ke Sath Sajda Kiya Magar 
Us Ko Na Ilaah Janta Hai, Na Faa'il Bizzaat Balki Banda 
Aur Makhooq Manta Hai To Niyyat-e-Tazeem Ke 
Bawajood Ye Fe'l Ibadad Na Huwa Is Liye Malaika Ka 
Hazrate Adam Alaihis-Salam Ko Sajda Aur Hazrate 
Yusuf Alaihis-Salam Ko Un Ke Walideen Aur Bhaiyon 
Ka Sajda Masjood-lahu Ke Tazeem To Hai Magar Ibadat 
Nahi - Han Hamari Shariyat Mein Ghair Allah Ka Sajde 
Tazeemi Haram Qarar Diya Gaya is Liye Ab Kisi Ghair 
Ka Sajda Haram Wa Gunah Zarur Hai Magar Shirk Nahi 
Is Liye Ki Shariyate Islaamiyah Ke Dalaail Se Is Ki 
Hurmat Hi Saabit Hai- Hamari Shariyat Bhi Sajde 
Tazeemi Ko Ghair Ki Ibadat Ya Khuda Ke Sath Shirk 
Nahi Batati- Hurmat-e-Sajd-e-Tazeem Ke Dalaail Imam 
Ahmad Raza Quddisa Sirrahu Ke Kitaab. 











Д) syu pal d АА 85) 
Mein Tafaeel Mujood Hai- 





Tazeem Aur Ibaadat Mein Farq Na Karna Sakht 
Jahaalat Hai- Musalmaan Ne Bataur Tazeem Agar 
Mus'haf Shareef Ko Ya Kisi Muazam-e-Deeni Ko Bosa 
Diya, Ya Kisi Ki Tazeem Ke Liye Khada Huwa Ya Us 
Ke Gird-o-Pesh Ka Adab Kiya In Sab Ko Ibadat Kehna 
Aur Muslmanon Ko Mushrik Thahrana Bahut Bada 
Zulm Hai- 

Ba-Rivaayat Imam Nisa  Hazrate Anas 
(RadiyAllàhu 'anhu) Se Aur 

Dala'il al-nubüwwah. Lil-Bayhaqi 

Meim Hazrate Shaddad bin Aus 

(RadiyAllahu 'anhu) Se Hadees e Me'raaj Mein 
Marfuan Aaya Hai Ki 

"Hazrat Jibreel Alaihis-Salam Ke Batane Ke 
Mutabiq 

Huzoor e Aqdas € Ne Taiba Mein Namaz Padhi, 
Is Liye Aayinda Wo Huzoor Ki Hijrat Gaah Hone Wala 
Tha, Phir Toor e Seena Mein Namaz Padhi Jahan Rab 
Ta'ala Ne Hazrate Musa Alaihis-Salam Se Kalam 
Farmaya, Phir "Bethlehem" Mein Namaz Padhi Jahan 
Hazrate Eisa 

Alaihis-Salam Ki Wiladat Hui- 

Agar In Maqamaat Ki Kuch Bhi Ахта Wa Waqa't 
Nahi To In Mein Thehrne Aur Namaz Padhne Ka Kiya 
Matlab? Hazrate Jibreel Alaihis-Salam Ke Farmane Ke 
Mutabiq Sarkar Alayhis-Salatu was-Salam Ka In 
Maqamaat Mein Utar Kar Namaz Ada Karna Is Baat Ki 
Daleel Hai Ki Mehboobaan e Ilaahi Se Nisbat Wa Taluq 
Rakhne Wale Maqamaat Ka Adab o Ehtaram Khud 
Rabb-e-Jaleel Ke Nazdeek Matloob Wa Mehboob-o- 
Mehmood Is Ka Shirk Hona To Bahut Door Balki 
Muhaal Hai - Kisi Tarha Ye Gunah Balki Khilaaf e Aula 
Bhi Nahi Ho Sakta - Mukhtasar Ye Ki Agar Kisi Ko 
Ilaah Aur Faa'l Bizzaat Maan Kar Us Ki Koi Tazeem 
Karta Hai Ya Us Ki Itaa'at Karta Hai, To Ye Ibadat Hai 
Aur Agar Ghair Allah Ke Sath Muamla Karta Hai To 
Shirk Hai - Aur Agar Ghair Allah Ko Banda Wa 

Makhlooq Mante Huye Us Ki Tazeem Ya Itaa'at Karta 
Hai To Ye Na Us Ki Ibadat Hai, Na Shirk- Han Agar Koi 
Aesi Tazeem Ya Itaa'at Karta Hai Jis Se Hamari Shariyat 
Ne Mana Kiya Hai To Wo Mamnu Ka Murtakib Zarur 
Hoga Magar Mushrik Hargiz Na Hoga.- 


Ab Baaz Mukhalifeen Ye Kehte Hain Ki Agar 
Bande Ke Liye Fitri Aur Mamooli Qudrat Mani To Shirk 
Na Hoga, Han Agar Ghair Mamooli Qudrat Aur 
Maafauqul-fitrat Quwwat Mani To Shirk Hoga- Is Par 
Hamara Kalam Ye Hai Ki. 

Awwalan: Ye Tafreeq Unhone Kahan Se Nikali 
Shaikh Najdi Muhammad ibn Abd al-Wahhab Ya Shaikh 
Dehlvi Ne Арш kitab "Kitab At-Tauhid" Ya 
"Taqwiyatul Iman" Mein Ye Farq Na Kiya - Bande Ke 
Liye Khuda Ki Ata Se Bhi Koi Taqat Wa Quwwat Har 
Tarha Shirk Thehraya - 


saniyan: Un Ka Istidlaal Jin Aayaat Se Hai Un 
Mein Bhi Ye Farq Nahi- 

Qism Awwal Ki Aayaat Mein Yahi Hai Ki Saari 
Quwwat Allah Hi Ke Liye Hai - Izzat Wa Qudrat Wala 
Wahi Hai - In Mein Fitri Aur Ghair Fitri Ka Koii Farq 
Nahi- Jab Inhi Aayaat Ki Wajah Se Bandon Ke Liye 
Qudrat Manne Se Inkaar Hai To Un Aayaat Ke Mutabiq 
Har Qism Ki Qudrat Se Inkaar Karna Chahiye- 

Isi Tarha Kabhi Ye Kehte Hain Ki Zindon Ke Liye 
Mamooli Qudrat Manna Shirk Nahi Magar Murdon Ke 

Liye Kisi Tarha Ki Qudrat Manna Shirk Hai- Is Liye Ki 
Insaan Marne Ke Baad Mitti Ka Dher Ho Jata Hai Us 
Mein Na Hayat Hoti Hai Na Sunne Dekhne Aur Tasaruuf 
Karne Ki Quwwat Hoti Hai - Is Par Bhi Hamara Wahi 
Kalam Hai Ki Ye Tafreeq Na Un Ke Peshwaoon Ki 
Ibadat Se Saabit Hai Na Quran Wa Hadis Se Saabit Hai 
- Na Usool Aur Ада! Se Is Ka Koi Talluq Hai- Is Liye 
Ki Khuda Ki Zaat Wa Sifaat Mein Kisi Ko Bhi Shareek 
Thehrana Shirk Hai Khwah Wo Zinda Ho Ya Murda- 
Insaan Ho Ya Jin Ya Farishta, Ye Hargiz Nahi Ho Sakta 
Ki Sifaat e Baari Mein Zinda Ko Shareek Thehraye To 
Momin Rahe, Murda Ko Shareek Thehraye To Mushrik 
Ho Jaye - Momin Rahega To Donon Surat Mein - 
Mushrik Hoga To Donon Surat Mein - 

Saalisan: Un Se Hamara Sawal Ye Hai Ki Fitri Aur 
Ghair Fitri, Mamooli Aur Ghair Mamooli Ki Had Kiya 
Hai? 

Bandon Mein Insaan, Jin Aur Malaika Sab Daakhil 
Hain Magar Kisi Ke Liye Ek Kaam Kharq-e-Aadat, 
Ghair Fitri Aur Ghair Mamooli Hai Aur Dusre Ke Liye 
Wahi Kaam Aadi, Aur Mamooli Hai- 

Maslan: Zameen Se Aasmaan Tak Ki Masaafat 
Thodi Deer Mein Tay Kar Lena Insaan Ke Liye Ghair 
Aadi Hai Aur Farishton Ke Liye Aadi Aur Rozana Ka 
Mamool Hai - Zameen Ke Door Daraaz Goshon Mein 
Baghir Sawaari Ke Chand Saa'aton Mein Pahuch Jana 
Insaan Ke Liye Ghair Aadi Hai Aur Jin Ke Liye Aadi 
Hai-Pure Roo-e-Zameen Ko Kaf-e-Dast Ki Таша 

Dekhna Malk-ul-Maut Ke Liye Aadi Hai Aur Insaan Ke 
Liye Ghair Aadi Khud Insanon Mein Dekhe To Ek Man 
Ka Patthar Ek Jagah Se Utha Kar Dosri Jagah Le Jana 
Ek Aazmooda-Kaar Tawana Shakhs Ke Liye Aadi Hai 
Aur Ek Naheef Wa Na-Tawan Ke Liye Aadhe Man Ka 
Patthar Le Jana Ghair Aadi - Jis Ne Insanon Ke Liye 
Aesa Amr Saabit Kiya Jo Farishte Aur Jin Mein Hai, To 
Us Ne Insaan Ko Jin Aur Farishton Ka Shareek Thehraya 
Yaani Ek Bande Ko Dosre Bande Ke Barabar Thehraya- 
Khuda Ka Shareek Khuda Ke Barabar Hargiz Na 
Thehraya- Us Ne Insaan Mein Bhi Ye Qudrat Khuda Ki 
Ata Se Hi Maani Aur Jin Ya Farshte Mein Bhi Ye Qudrat 
Khuda Ki Ata Hi Se Maani - Phir Shirk Kese Huwa? 
Ziyada Se Ziyada Kizb Ho Sakta Hai Agar Insaan Mein 
Wo Quwwat Hasil Nahi Jo Jin Ya Farishte Mein Hai- 
Han Agar Koi Aesi Sifat Maani Jis Se Nusoos-e-Qat'iyya 
Ki Takzeeb Ho To Ye Kufur Hoga. 

Maslan: Jise Nabuwwat Wa Risalat Hasil Nahi Use 
Nabi Ya Rasool Mana Ya Us Ke Liye Wahi Nabuwwat 
Ka Qail Huwa To Ye Kufur Hoga - Ahle Sunnat Ka 
Aqeeda Yahan Bilkul Waazeh Aur Do Took Hai - Allah 
Ki Tarha Kisi Ke Liye Bhi Agar Koi Ye Manta Hai Ki 
Use Khuda Ke Diye Baghir Apni Zaat Se Koi Qudrat Ya 
Kamal Hasil Hai To Wo Mushrik Hai- Khwah Insaan Ke 
Liye Mane Ya Jin Wa Malaika Ke Liye Ya Haiwanaat 
Wa Jamadaat Ke Liye - Khwah Ek Zarre Aur Patte Ko 
Harkat Dene Ki Mamooli Qudrat Mane Ya Aasmaan Wa 
Zameen Ko Zer-o-Zabar Karne Ki Ghair Mamooli 

Quwwat Mane- Khwah Zinda Ke Liye Wo Quwwat 
Mane Ya Wafaat Yaafta Ke Liye, Behr Haal Wo 
Mushrik Hai - Aur Agar Koi Shakhs Allah Ki Ata Se 
Kisi Ke Andar Taqat Wa Quwwat Manta Hai To Wo 
Mushrik Nahi Khwah Murde Ko Zinda Karne, Maadar- 
Zaad Andhe Ko Shifa Dene, Chipi Chizon Ki Khabar 
Dene Ki Quwwat Mane Ya Zameen Wa Aasmaan, 
Shams Qamar, Sitaron, Siyyaaron, Behr-o-Bar, Sajar Wa 
Hajar Waghera Sab Ka Nizaam Chalane Aur Sab Mein 
Tasarruf Karne Ki Taqat Mane Jese "Mudabbiraat e 
Amr" Farishton Ke Liye Ye Qudrat Ham Quran Se 
Saabit Mante Hain- Agar Koi Ye Samjhta Hai Ki Bande 
Mein Itni Zyada Qudrat Maan Kar Bande Ko Khuda Ke 
Barabar Kar Diya To Ye Us Ki Sakht Jahalat Hai- Us Ne 
Khuda Ki Qudrat Zameen Wa Aasmaan Ke Darmiyaan 
Mehdood Samjhi Jab Ki Allah Ki Qudrat Ghair 
Mutnaahi Aur La Mehdood Hai- Bande Ki Qudrat Atai 
Hai Khuda Ki Qudrat Zaati - Bande Ki Har Sifat Balki 
Us Ki Zaat Bhi Haadis Hai, Khuda Ki Zaat Wa Sifaat 
Qadeem Hai - Bande Ki Sifat Aur Zaat Jaayaza-ul-Fanah 
Hai, Khuda Ki Zaat Wa Sifaat Wajib-ul-Baqa- Aese 
Zabrdast Farq Hote Huwe Bande Ki Qudrat Ko Khuda 
Ki Qudrat Ke Baraabar Wahi Kar Sakta Hai Jis Ko Ilm 
Aur Aqal Se Mas Na Ho Ya Jo Khuda Ki Qudrat Wa 
Azmat Se Bilkul Jahil Aur Na-Aashna Ho — 


Ab Ham Yahan Bandon Ko Ba Ata-e-Ilaahi 
Maafauqul-Fitrat Aur khariq e Adat Quwwat Hasil Hone 

Ke Kuch Dalail Pesh Karte Hain Taki Ye Baat Tishna 
Na Rahe - 


(1) Quran e Karim Mein Hazrate Eisa Alaihis- 
Salam Ka Ye Qaul Mazkoor Hai: 





73,737 


s bs fund 
oils 55%Ы» „<Б АМ uio sci 


ex a X 
: 











"Mein Tumhare Liye Mitti Se Parind Ki Si Murat 
Banata Hun Phir Us Mein Phoonk Marta Hun To Foran 
Wo Parind Ho Jati Hai Allah Ke Hukm Se, Aur Mein 
Shifa Deta Hun Madar-Zaad Andhe Aur Safeed Dagh 
Wale Ko Aur Mein Murde Jilata Hun Allah Ke Hukm 
Se, Aur Tumhe Batata Hun Jo Tum Khate Ho Aur Jo 
Apne Gharon Mein Jama Kar Rakhte Но"- 

(AI E Ji) 

Parinde Ko Paida Karna, Madar-Zaad Andhe Ko 
Shifa Dena, Bars Wale Ko Theek Karna, Murdon Ko 
Zinda Karna Aur Ghaib Ki Khabren Dena Ye Sab Ghair 
Mamooli Aur Khariq-e-Aadat Umoor Hain- Aur 


Sayyiduna Eisa Ala Nabiyena — Alayhis-Salatu was- 
Salam Ko Hasil Hain - 





2] 


Shirk Kya Hai? 





Imam Bukhari Ne Tarikh Mein Aur Tabarani, 
Aqeeli, Ibne Najjar Ibne Asaakir, Aur Abul Qasim 
Isbahaani Ne Ammar Bin Yaasir RadiyAllahu Ta'ala 
Anhu Se Riwayat Kiya: 





R E EE ПКО E ИЕ. 
halal GINI Ee 6 Gs al о) 
о>! ek А) лу ОЇ :215) 3 ЈР PSU 
e! У! Уе de dee 











Unhone Kaha Mene Rasool Allah # Ko Farmate 
Hue Suna Ki Allah Ka Ek Farishta Hai Jise Allah Ta'ala 
Ne Tamam Makhlooq Ki Baten Sunne Ki Quwwat 
Bakhshi Hai Wo Qayamat Tak Meri Qabr Ke Paas 
Khada Rahega Aur Jo Bhi Mujh Par Durood Bhejega Wo 
Mujh Par Pesh Karega- 


Allama Zarqaani Ne" Sharah Muwaahib" Mein 
Aur Allama Manaavi Ne "Sharah Jaame Sageer" 

Mein Farmaya Ki Allah Ne Us Farishte Ko 
Makhlooq Ki Aawaz Sunne Ka Haassa Yaani Aesi 
Quwwat Ata Farmai Hai Ki Jin-o-Ins 

Waghera Mein Se Har Makhlooq Ki Baat Sunne 
Par Qadir Hai Manaavi Ne Itna Aur Ziyada Kiya Hai 
"Chahe Jis Jagah Bhi Ho" 

Makhlooq Ke Liye Is Tarha Ki Quwwat Ka Saabit 
Karna Wahabiyah Ke Nazdeeq Shirk Hai To Un Ke 
Gumaan Ke Mutaaniq Allah-o-Rasool, Riwayat Karne 
Wale Sahabi Wa Muhadiseen, Sharah Karne Wale 
Ulama o Mufassireen Sab Ke Sab Ek Makhlooq Mein Is 
Quwwat Ka Etiqaat Rakhne Ke Sabab Shirk Ke 
Murtakib Hue - 


(2) Hazrate Sulemaan Alaihis-Salam Ke Wagqiye 
Mein Mazkoor Hai: 











as ol a aos oo UA 

0s a WA KA 

О оода Де Orso е 5255 

5301054. dst л а 

Jah oela е! 55 E HT 
93 





Sulemaan Ne Farmaya Aye Darbariyo! Tum Mein 
Kon Hai Jo Us Ka Takht Mere Paas Le Aaye Qabl Is Ke 
Ki Wo Mere Huzoor Muttia Ho Kar Hazir Ho - Ek Bada 
Khabees Jin Bola Ki Mein Wo Takht Huzoor Mein 
Haazir Kar Dunga Qabl Is Ke Ki Huzoor ljlaas 
Barkhaast Karen, Aur Mein Beshak Us Par Quwwat 
Wala Amanat-Daar Hun - Us Ne Araz Kiya Jis Ke Paas 

Kitaab Ka Ilm Tha Ki Mein Use Huzoor Mein Haazir 
Karunga Ek Pal Maarne Se Pehle Phir Jab Sulemaan Ne 
Takht Ko Apne Paas Rakha Dekha, Kaha Ki Ye Rab Ke 
Fazl Se Hai - 


(40638. T: Н) 


Chashm-Zadan Mein Takhte Bilqees Ko Shehre- 
Saba Se Hazrate Sulemaan Alaihis-Salam Ke Paas Lane 
Wale Hazrate Aasif Bin Barkhiya The - Jo Hazrate 
sulemaan Alaihis-Salam Ke Sahabi Aur Unke Wazeer 
The - Ek Azeem Takht Ko" Saba" Se "Shaam" Tak 
Chashm-Zadan Mein Haazir Kar Dena Yaqeenan 
Maafauqul-Fitrat Aur khariq e Adat Amr Hai Aur Ye 
Quwwat Ek Maqbool Bande Ko Haasil Hai - 


(3) Aaj Ek Se Ek Aalaat Aur Maschinon Ki Пааа 
Ho Chuki Hai Magar Koi Aesa Aala Nahi Jis Se Chyunti 
Ke Chalne Ki Aahat Aur Chyunti Ki Aawaaz Suni Ja 
Sake- Chyunti Ki Zabaan Samjhna To Bahut Door Ki 
Baat Hai - Bil-Farz Koi Aesa Taraqqi Yaafta Aala 
Tayyar Ho Jaye Jis Se Chyunti Ki Aahat Sun Li Jaaye 
Phir Bhi Koi Aesa Aala Mutasawwar Nahi Jis Se Us Ki 
Zabaan Samjhi Ja Sake- Zoor Zoor Se Chikhne Chillane 
Wale Charind-o-Parind Mujood Hain Jin Ki Aawaazen 
Ham Shab-o-Rooz Sunte Rehte Hain Magar Koi Aesa 
Aala Ijaad Na Ho Saka Jo Un Ki Zabaan Se Aashna Kara 
Sake - Mukhtasar Ye Ki Chyunti Ki Aawaaz Sunna Aam 
Insanon Ke Liye Maafauqul-Fitrat Aur Aadatan Muhaal 

Hai Magar Hazrate Sulemaan Alaihis-Salam Ke Liye Ye 
Quwwat Balki Us Ki Zabaan Samjhne Ki Bhi Salahiyat 
Ba-Ataye-Illaahi Haail Hai Jese Unhe Parindon Ki 
Zabaan Samjhne Aur Hawa Par Hukm Raani Ki Quwwat 
Hasil Hai- 


Quran e Karim Mein Hai: 





Tez 


сит A М@ Ый; дё ie 
СЕТ Aem 5 tete 


QS 26215 525 qoi] 











Yahan Tak Ki Jab (Sulemaan Aur Un Ke Lashkar) 
Chyuntiyon Ki Waadi Ke Paas Aaye - Ek Chyunti Boli: 
Ae Chyuntiyon, Apne Gharon Mein Chali Jaao Tumhe 
Kuchal Na Dalen Sulemaan Aur Un Ke Lashkar Be 
Khabri Mein - To Wo Us Ki Baat Se Muskura Kar 
Hansa- 


(19-18: 07) 

Hazrate Sulemaan Alaihis-Salam Ne Teen Meel Ki 
Doori Se Na Sirf Ye Ki Chyunti Ki Aawaaz Suni Balki 
Us Ki Baat Bhi Samjhi Aur Rab Ki Ne'mat Ka Shukr Bhi 
Ada Kiya Jaisa Ki Is Aayat Mein Aage Zikr Hai- 

Waazeh Rahe Ki Ahle Sunnat Ke Nazdeek Sarkash 
Jinon Aur Insanon Ke Siwa Kainaat Ki Har Shay Rabb- 

Shirk Kya Hai? 
e-Jaleel Par Imaan Rakhti Hai Aur Us Ki Tasbih Karti 
Hai- 
Quran e Karim Mein Hai: 
PETUNT NG и PANG II 
HI MI (ЕЗУ! 1р2; 


b 5975 РЕА 

















Aur Har Cheez Us Ki Ната Ке Sath Us Ki Paaki 
Bayan Karti Hai, Magar Tum Unki Tasbih Nahi Samjhte 


CENE 


Tasbih-Hum Јата Aaqil Ki Zameer Se Har 
Chiz Ka Saahib e Aqal-o- Maarifat Hona 
Bhi Zaahir Farma Diya - Isi Tarha Har 
Cheez Ka Hamare Rasool # Ki Risaalat Par 
Bhi Imaan Hai Aur Wo Saari Khilqat Aur 
saare Jahanon Ke Liye Rasool Bana Kar 
Bheje Gaaye- 

Quran Mein Hai 





MNA 


ме 6 GN М PANG 


pa 
NU oK 








Badi Barkat Wala Hai Wo Jisne Utara 
Quran Apne Bande Par, Jo Saare Jahaan Ko 
Dar Sunane Wala Ho - 





(та Aor) 

Shirk Kya Hai? 





Muslim Sharif Ki Hadis-e-Sahiih Mein Hai: 


46 5) I eus. jl. 
Main Saari Makhluq Ki Jaanib Rasool Bana Kar 
Bheja Gaya - 
Hazrate Yala Bin Murrah RadiyAllahu Ta'ala 
‘anhu Se Tabraani Waghera Ki Riwaayat Hai- Sarkar 
Farmate Hain: 


weda pa WI АМ О) uu loda VI i ue Us 


-ols 
Har Cheez Ye Jaanti Hai Ki Mein Allah Ka Rasool 


Hun Magar Sarkash Jin-o-Ins 


























Allah Ta'ala Ki Zaati Sifat Hai: 











$95 





Quer) 
Wo Amr Ki Tadbeer Farmata Hai - 


Magar Farishton Ke Liye Bhi Usne Ye Sifat Saabit 
Ki Hai - Irshaad Hai: 











^ Veo [e 





(Soc tor) 

Tarjuma- Phir Kaam Ki Tadbeer Karne Wale 


Tadbeer-Amr Ke Tahat Zameen-o-Aasmaan Ke 
Saare Каат Aate Hain- Bandon Ke Liye Nizaam-e- 
Aalam Ki Tadbeer Ka Isbaat Khud Quran-e-Karim Mein 
Mujood Hai- 

Is Aayt Ki Ek Dosri Taujih Ye Bhi Hai Aur Quran 
Mutadid Ma'aani Wala Hai Jaisa Ki Abu Naeem Ne Ba- 
Waasta-e-Ibne Abbas RadiyAllahu Ta'ala anhum, Nabi- 
e-Karim € Se Riwaayat Ki Hai Aur Aaima-e-kiram 
Hamesha Us Se Is Ke Ma'ani Par Istidlaal Karte Rahe 
Hain Aur Quran Ke Azeem Vujuuh-e-Aejaaz Se Hai- 

Allama Bayzawi Ne Surah An-Nazi'aat Mein Zikr 
Karda Sifaat Ki Ek Dosri Taujih Karte Hue Farmaya: 





оғ E X3 Gl as ul i KA FA ue au eol 
QE ЗЇ 1 oe Bose Re у c1 G1 ОУ! 

Q dab ASI aJ Ol sua Os 8)! 

es oed! we 5, kad 60 надо Cox! Uis UI 











Tarjuma: Ya Ye Sifaat Faazila Ki Hai- Badan Se 
Judaai Ke Waqt Ki Ye Roohen Bahut Zyada Sakhti Ke 
sath Jismon Se Kheenchi Jaati Hai: 











c" SJ E 3111 

Se Makhooz Hai- (Is Mein Is Baat Ki Jaanib Ishara 
Hai Ki "Gharqa" Ighraaq Ka Masdar Hai Ba-Hazf e 
Zawaaid) Phir Wo Roohen Aalam-e-Malkoot Ki Jaanib 
Rawana Hoti Hain Aur Faza-e-Baseet Mein Terte Hue 
Hazaair-e-Quds Ki Taraf Tezi Se Parwaaz Karti Hain- 
Phir Apne Sharf Aur Quwwat Ke Baais Mudabbiraat-e- 
Amr Se Ho Jati Hain- Nisbat, Ilm Aur Tareeqat Mein 
Shah Ismaa'l Dehlvi Ке Jadde Amjad Shah Waliullah 
Mohaddis Dehlvi Ne Farmaya: 








Q> 421 ya бе ob ај 0 i 
bb enis 16 salla эбе 25 АСУЫ 
e) y aM AUS eye | Уә ОЛЕ), os 

Tarjuma: Jab Maut Aati Hai To Rooh Ka Talluq 
Jism Se Munqata Ho Jata Hai Aur Wo Apni Asal Ki 
Taraf Lot Jaati Hai Phir Farishton Ke Sath Laahiq Ho 
Kar Unhi Mein Se Ho Jati Hai Aur Farishton Ki Tarha 
Ilhaam Aur Unke Kamon Mein Koshish Karti Hai - 
Basa-Auqaal Ye Roohen Aelaye Kalimatullah Mein 
Mashghool Hoti Hain Aur Allah Ki Jamat Ki Madad 
Karti Hain Aur Basa-Auqaal Un Ka Aadmi Se Behtar 
Talluq Hota Hai Aur Baaz Roohon Ko Jismaani Surat Ka 
Bada Shouq Hota Hai, Ye Aesa Shouq Hai Jo Un Ki Asl 
sarisht Se Nikalta Hai To Ye Ek Misaali Jism Bana Leta 
Hai Aur Us Ke Sath Hawai Jaan Ke Baais Ek Quwwat 
Mukhtalat Ho Jaati Hai Baaz Ruhen Basa-Auqaat Khane 
Waghera Ki Khuwahish Karti Hain To Un Ki 
Khuwahish Ki Takmeel Ke Liye Un Ki Madad Ki Jaati 
Hai- 


Maut Dena Allah Ki Sifat Hai: 





2 22 д иаш 
суоьу S 22 











(42.4: por) 


Allah Jaanon Ko Wafaat Deta Hai Unki 
Maut Ke Waqt - 


Magar Quran Hi Mein Ye Sifat Malak-ul-Maut Ke 
Liye Saabit Ki Gai Hai - Irshaad Hai: 

ZR YAI 5 M1 GA z4 £ luni 
55 25 0$ әд! 25 2033903 
Тиш Farmaon Tumhe Maut Deta Hai Maut 
Ka Farishta Jo Tum Par Muqarrar Hai - 








(11а л) 
Kisi Ko Beta, Вей Dena Allah Ki Sifat Hai - 
Quran-e-Karim Mein Hai: 





„Г 7 ú э» 70 


ОЛКО CORE 
Allah Jise Chahe Betiyan Ata Farmaye NG 
Jise Chahe Beta De- 

(49 o£) 
Magar Hazrate Jibreel Alaihis-Salam Ne Beta 
Dene Ki Nisbat Khud Apni Taraf Ki- Quran Mein Hai: 














"T 

Mein Tere Rab Ka Bheja Huwa Hun Taki 
Main Tujhe Ek Suthra Beta Dun- 


(l19.=T: pnr) 











Batayen Kiya Hazrate Jibreel Alaihis-Salam Apni 
Jaanib Ye Nisbat Kar Ke Maaz Allah Mushrik Ho Gaye? 
Aur Quran Ne Un Ke Shirk Ko Bila Inkaar Barqaraar 
Rakha? 

Kisi Muslmaan Ne Agar Maqboolan-e-Baargah Ki 
Jaanib Kisi Qudrat-Ikhtiyaar Ki Nisbat Ki To Foran Us 

Shirk Kya Hai? 


Par Shirk Ka Hukm Laga Dete Hain Magar Quran Mein 
Ghni Karne, Nemat Dene Aur Ata Karne Ki Nisbat Allah 
Aur Rasool Donon Ki Taraf Ki Gai Hai- Kiya Ye Shirk 
Hai Jo Khud Rabbul-Izzat Ke Kalam Mein Mujood Hai? 





Dekhe Agli Aayat: 





* abb 4А ДАДА ДУ! (ом) 
Aur Unhen Kiya Bura Laga Yahi Na Ki 
Allah-o-Rasool Ne Unhen Apne Fazl Se 

Ghni Kar Diya- 


Gur) 














Eze 65355255 AM sad TG sos LS S e» 
CEWE 
Aur Kiya Achchha Hota Agar Wo Is Par 
Raazi Hote Jo Allah-o-Rasool Ne Un Ko 
Diya Aur Kahte Hame Allah Kaafi Hai Ab 
Deta Hai Hamen Allah Apne Fazl Se Aur Us 
Ka Rasool Hamen Allah Hi Ki Taraf 
Raghbat Hai- 


PATE, >% X^ 2322% X^ i 22% 
Q£ 21432 64551540240 551 
Jise Allah Ме Nemat Di Aur Tumne Use Nemat Di 























GT) 

Raha Wahabiya Ka Ye Gumaan ki Ambiya Bad-e- 
Wafaat Jamaad Aur Patthar Ke Misl Ho Gaye Aur Un 
Ke Liye Sunne, Samjhne, Nusrat-o-l'aanat Aur Chalne 
Firne Ki Quwwat Baki Nahi Rahi To Ye Sara Gumaan 
Nusoos-e-Sareeha Ke Sarasar Khilaaf Hai- Allah Ta'ala 
Ne Shuhada Ki Shaan Mein Irshaad Farmaya Jab Ki Wo 
Ambiya Se Darje Mein Kam Hain: 


«ooo Pm 5 7 249 ,, e e NI I. 
ss el aote а ges OS 001358355 
0555.55 11159) 


Tarjuma: Aur Jo Khuda Ki Raah Mein 
Maare Jayen Unhen Murda Na Kaho Balki 
Wo Zinda Hain, Han Tumhen Khabar Nahi- 


(1 54« zz Bb) 

















ОЭ ад uas G 12 VENUS Z55552 


бе чо ans Ge Дш 
Tarjuma: Aur Jo Allah Ki Кааһ Mein Мааге 
Gaye Hargiz Unhen Murda Na Khayal 
Karna Balki Wo Apne Rab Ke Paas Zinda 
Hain Rozi Paate Hain, Shaad Hain - 











(170-169: 075») 
To Agar Ye Loog (Shuhada) Jamaad Aur Patthar 
Hain To Aayat Mein Mazkoora Hayat, Rizq, Aur Farha 
Ke Kiya Ma'ani Hain 

Sahi Ahadees Mein Muslmaan Murdon Ko Salam 
Karne Ka Hukm Diya Jana Saabit Hai To Agar Unko 
Sunne Aur Samjhne Ki Quwwat Hasil Nahi To Is Ilm Se 
Kiya Muraad Hai? Meraj Ki Ahadees Mein Marwi Hai 
Ki Nabi-e-Karim # Ne Baitul Muqaddas Mein Ambiya 
Ki Imamat Farmaai Phir Un Se Aasmaanon Mein 
Mulaqaten Huoin- To (Kaho) Baitul Muqaddas Mein 
Imamat Aur Aasmaan Mein Mulaqat Karne Ka Kiya 
Matlab? Kiya Nabi-e-Karim & Ne Murdon Aur 
Pattharon Ki Imamat Farmaai Thi? Ya Zindon Ki 
Imamat Farmai Thi Jo Ba-Ikhtiyaar Hain Aur Aalam-e- 
Malkoot Mein Chalne firne Ki ЕК Azeem Quwwat 
Rakhne Wale Hain Ki Kisi Waqt Wo Ru-e-Zameen Par 
Hain Aur Dosre Lamhe Aasmaan Ki Bulandiyon Mein 
Seer Karen - Aur Is Ka Kiya Matlab Hai Ki 

Hazrate Musa Alaihis-Salam Ne Hamare Nabi 
Alaihis-Salam Se Mulaqat Ki Aur Raat Din Mein 
Pachaas Waqt Ki Namaz Ke Hukm Mein Takhfeef 
Karane Ka Mutalba Kiya - Agar (Maaz Allah) Hazrate 
Musa Alaihis-Salam Murda Hain To Mulaqat Kaisi? Aur 
Agar Rasool Allah & Ummat Ке Liye Sifarish Karne 
Aur Amr-e-Ilaahi Mein Guftugu Karne Par Qadir Nahi 
To Kese Ummat Ke Khaatir Takhfeef-e-Salaat Ki 
Sifaarish Ki Aur Is Muamle Mein Baar Baar Apne Rab 
Se Muraja'at Ki Yahan Tak Ki Pachaas Mein Se Sirf 
Panch Namazen Baki Reh Gain - 

Kiya Bukhari Wa Muslim Ki Ahadees Aur Digar 
Kutub Sahi Wa Hisaan Sab Asateer-ul-Awwaleen, 

Aglon Ki Be-Sar-o-Paa Dastaanen Hain Jin Ko Bayan 
Kar Ke Muhaddiseen Ne Khilvaad Kiya Hai? Jaisa Ki 
Firqa-e-Ahle Quran Ka Khayal Hai - Koi Muslmaan In 
Beshumar Hadison Ko Rad Karne Ki Jur'at Nahi Kar 
Sakta - Jaise Is Baat Ki Jur'at Nahi Kar Sakta Ki Door-e- 
Sahaba Se Le Kar Aaj Tak Tamam Ummat-e-Muslima 
Ko Mushrik Kafir Aur Iman-o-Shirk Ke Ma'ani Se Be- 
khabar Kahe - Han Wahabiya Deen Par Sahaba Par Aam 
Muslmanon Par Balki Ambiya Wa Rasool Par Allah 
Jalla-Jalaaluhu Par Bade Jari Aur Diler Hain Lihaza In 
se Ba'aid Nahi Ki Tamam Makhlooq Ko Balki Khud 
Khaaliq Ko Bhi Mishrik Shumaar Karen - 


lisa i9. ck 
ARR Ad ls 


(Aur Allah Hi Ki Baargah Mein Shikayat Hai) 


Main Mukhtasar Kalam Karna Chahita Tha Magar 
Silsila Daraaz Hota Gaya - Ulama-e-Ahle Sunnat Ki 
Kitabon Mein Mazeed Tafseeli Behasen Mujood Hain - 
Mene 


(1421) 1 el э = | AN уде 
Mein Bhi Kuch Dalail Wa Abhaas Zikr Kiye Hain 


Ye Kitaab Hindustaan Mein Raza Academy 
Mumbai Aur Al-Majma-ul-Islami, Mubarakpur Se 
Shaya Ho Chuki Hai - Misr Beirut Aur Yaman Ke 
Mutaddid Idaron Se Bhi Is Ke Kai Acdition Manzar-e- 
Aam Par Aa Chuke Hain- Maulana Andul Ghaffar 

Aazmi Misbaahi Ne Is Ka Urdu Tarjuma Bhi Kiya Hai 
Jis Ka Naam Hai "Fitnon Ka Zahoor Aur Ahle Haq Ka 
jihad" Ye Tarjuma Bhi  Al-Majma-ul-Islami, 
Mubarakpur Se Kaai Baar Shaya Ho Chuka Hai, 
Mulahiza Kar Sakte Hain- 

Roman Urdu Mein Humari Dusri Kitabein Aur 
Rasail: 


Bahaar -e- Tehreer (Ab Tak 13 Hisso Mein) 

Allah Ta'ala Ko Uparwala Ya Allah Miyan Kehna 
Kaisa? 

Azaan -e- Bilal Aur Suraj Ka Nikalna 

Ishge Majazi - Muntakhab Mazameen Ka Majmua 
Gaana Bajana Band Karo, Tum Musalman Ho! 

Shabe Meraj Ghause Paak 

Shabe Meraj Nalain Arsh Par 

Hazrate Owais Oarni Ka Ek Wagiya 

Dr. Tahir Aur Wagar -e- Millat 

Tagreer Karne Waala Kaisa Ho? 

Ghaire Sahaba Mein Radiallaho Ta'ala Anho Ka Istemal 
Ikhtelaf Ikhtelaf Ikhtelaf 

Chand Wagiyaat -e- Karbala Ka Tehgeegi Jaayeza 
Binte Hawwa By Kanize Akhtar 

Sez Knowledge 

Hazrate Ayyoob Alaihissalam Ke Wagiye Par Tehgeeg 
Aurat Ka Janaza By Janabe Ghazal Sahiba 

Ek Aashig Ki Kahani Allama Ibne Jauzi Ki Zubaani 
Huzoor Ki Shaan In The Ouraan - Mufti Ahmad Yaar 
Khan Nayeemi Rahimahullahu Ta'ala 

Husne Mustafa Aur Kalame Raza - Maulana Sajjad Ali 
Faizi 

Afzaliyate Siddique -e- Akbar Wa Farooqe Aazam - 
Huzoor Tajushshariah Rahimahullahu Ta'ala 

Shirk Kya Hai? 





Куа Hazrate Bilal Radiallaho Ta'ala Anho Ka Rang 
Kaala Tha? 

Hazrate Bilal Ke Islam Laane Ka Waqiya Kya Tha? 
Sharah Mishkaat (Kitabul Iman) - Mufti Ahmad Yaar 
Khan Nayeemi Rahimahullahu Ta'ala 

Chand Ghair Motabar Kitabein - Maulana Hasan Noori 
Tirmizi (Part 1) 

Aaiye Namaz Seekhein (Part 1) 

Sharah Mishkaat (Kitabul Im) - Mufti Ahmad Yaar 
Khan Nayeemi Rahimahullahu Ta'ala 

Sahih Bukhari Aur Ilme Ghaib - Allama Muhammad 


Abdul Qadir 
Difa -e- Kanzul Iman - Huzoor Tajushshariah 
Rahimahullahu Ta'ala 


Pehle Farz Nafl Baad Mein - Aala Hazrat Rahimahullahu 
Ta'ala 

Qiyamat Ke Din Logon Ko Kis Ke Naam Ke Saath 
Pukara Jayega 

Yaare Ghaar By Dr. Asif Ashraf Jalali 

Tie Ka Mas'ala - Huzoor Tajushshariah Rahimahullahu 
Ta'ala 

Sawaneh Tajushshariah - Mufti Dr. Yunus Raza 
Huzoor Tajushshariah Aur Bukhari Shareef Ki Pehli 
Hadees Ka Dars - Maulana Muhammad Raza Markazi 
Huzoor Tajushshariah Ke Kalaam Mein Muhawraat Ka 
Istemal - Muhammad Kashif Raza Shaad Misbahi 
Hussamul Haramain 

Haque Par Kaun? By Allama Muhammad Zafar Attari 

ABOUT US 


Abde Mustafa Official Is A Team From Ahle Sunnat Wa Jama'at 
Working Since 2014 On The Aim To Propagate 


Quraan And Sunnah 
Through Electronic And Print Media. 


We are: 
Writing articles, composing d publishing books, running 
a special matrimonial service for Ahle Sunnat 


Visit our official website 


www.abdemustafa.in 


Books Library 


books.abdemustafa.in 
about 100+ tehqeeqi pamphlets 8 books are available in 


multiple languages. 


E Nikah Matrimony 


www.enikah.in 


there is also а channel on Telegram 
t.me/Enikah (Search “E Nikah Service” on Telegram) 


Find us on Social Media Networks : 


Subscribe us on YouTube @abdemustafaofficial 

like and follow us on Facebook & Instagram @abdemustafaofficial 
Join our official Telegram Channel t.me/abdemustafaofficial 
Books Library on Telegram t.me/abdemustafalibrary 

or search “Abde Mustafa Official” on Google 

for more details WhatsApp on +919102520764 

Abde Mustafa Official 

